**INTRODUCERE**

**S**trategia de **D**ezvoltare **L**ocală a ***Grupului de Acțiune Locală Sudul Gorjului*** este rezultatul conlucrării unui grup de inițiativă din județele Gorj și Mehedinți, format din reprezentanți ai autorităților publice locale, mediului de afaceri și societății civile prezente la nivelul teritoriului.Parteneriatulcuprinde 20 comunități locale care împărtășesc o identitate comună, bazată pe un sentiment de apartenență la același mediu natural și cultural.

***Grupului de Acțiune Locală Sudul Gorjului*** (teritoriu amplasat în **Regiunea de Dezvoltare Sud-Vest Oltenia**, cuprinzând 20 localități din județele Gorj și Mehedinți) este o zonă cu un potenţial mare de dezvoltare agricolă, economică, culturală, ceea ce a determinat un grup de 20 de autorități publice locale, 36 operatori economici din cadrul teritoriului și 3 entități ce reprezintă societatea civilă să dezvolte o **S**trategie de **D**ezvoltare **L**ocală prin asocierea într-un **G**rup de **A**cțiune **L**ocală, care să contribuie la dezvoltarea și îmbunătățirea competitivității sectorului agricol, non – agricol, social, al teritoriului.

**Principalele caracteristici ale teritoriului**

Teritoriul reprezentat de ***Grupul de Acțiune Locală Sudul Gorjului*** are o suprafaţă totală de **1135,52 km2,** cu relief favorabil de variat cuprinzând munți, câmpii, dealuri și podișuri***,*** o populație de **78.292 locuitori**, o densitate de **68,95 de locuitori/km²**. Localitățile componente dispun de *potențial agricol*, potențial pentru turismul rural și de agreement.

Totuși, teritoriul se confruntă cu probleme care vizează *scăderea populației de vârstă activă*, *preponderența exploatațiilor agricole de mici dimensiuni*, *slaba dezvoltare a fermelor mici și a formelor asociative, nivelul redus de pregătire profesională a fermierilor, accesul redus la inovare prin utilizarea de tehnologii și practici moderne, acțiuni reduse în vederea protecției mediului, capacitatea redusă a întreprinderilor de a genera locuri de muncă.*

Din analiza caracteristicilor fizico-geografice rezultă faptul că, teritoriul aferent ***Grupului de Acțiune Locală Sudul Gorjului*** reprezintă un spațiu **omogen, compact,** caracterizat prin ***continuitate geografică***.

Sub aspectul *intereselor economice*, omogenitatea parteneriatului rezidă în faptul că, în toate localitățile componente predomină *microîntreprinderile* și *întreprinderile mici*.

Teritoriul are un grad ridicat de omogenitate şi oferă atât resurse umane, financiare cât şi economice necesare pentru suţinerea **S**trategiei de **D**ezvoltare **L**ocală, după cum rezultă din analiza diagnostic.

**Principalele obiective previzionate**

Având la bază elementele identificate la nivelul teritoriului, **S**trategia de **D**ezvoltare **L**ocală, urmărește menținerea populației în teritoriu și îmbunătățirea calității vieții locuitorilor acestuia, prin *modernizarea infrastructurii și a serviciilor de bază*, d*ezvoltarea mediului de afaceri local, facilitarea incluziunii membrilor minorităților, îmbunătățirea performanțelor sectorului agricol*. Astfel, aceasta este centrată pe t**rei priorităţi de dezvoltare rurală** și **cinci domenii de intervenție**, fiecare fiind dezvoltat prin măsuri specifice în domeniul *agricol*, *non-agricol*, *social*, *economic*, *dezvoltare locală*. Măsurile propuse au rolul de a sprijini fermele de subzistență, accesul tinerilor în domeniul agricol, transferul de cunoștințe, creșterea competitivității întreprinderilor mici, dezvoltarea de domenii non-agricole, îmbunătățirea infrastructurii și serviciilor de bază, favorizarea incluziunii sociale, protecția mediului, utilizarea de tehnologii moderne și inovatoare.

Prin implementarea **S**trategiei de **D**ezvoltare **L**ocală, întocmită în mod participativ, având la bază o abordare de jos în sus specifică dezvoltării teritoriale, potenţialul teritoriului va fi utilizat în mod optim în vederea obținerii dezvoltării durabile a acestuia.

Pe baza analizei realizată asupra teritoriului și a intereselor comune identificate la nivelul comunităților locale, ale mediului de afaceri și a societății civile privind dezvoltarea zonei, au fost definite următoarele **priorități comune de dezvoltare specifice teritoriului**:

**P1: Încurajarea transferului de cunoștințe și a inovării în agricultură, silvicultură și în zonele rurale**

**P2: Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor**

**P6: Promovarea incluziunii sociale, a reducerii sărăciei și a dezvoltării economice în zonele rurale.**

Dintre principalele **obiective** previzionate a fi atinse ca urmare a implementării LEADER în teritoriu, reținem următoarele:

* Dezvoltarea teritorială echilibrată.
* Promovarea utilizării eficiente a resurselor
* Garantarea unor servicii îmbunătăţite pentru populația din teritoriu.
* Consolidarea micilor întrepinzători din teritoriu.
* Asigurarea calităţii mediului şi a condiţiilor de locuire.
* Creșterea gradului de inovare la nivelul teritoriului.

Astfel, **S**trategia de **D**ezvoltare **L**ocalăreflectă nevoile locale şi cerinţele de dezvoltare ale teritoriului şi oferă soluţii concrete pentru creşterea gradului de atractivitate şi competitivitate al teritoriului vizat prin îmbunătăţirea infrastructurii agricole, non-agricole, întărirea coeziunii sociale locale şi încurajarea implicării cetăţenilor în problemele comunităţii.

Implementarea LEADER va oferi o oportunitate fezabilă de dezvoltare a teritoriului şi va sprijini procesul înscrierii acestuia în arealul zonelor cu potenţial din Regiunea de Sud-Vest Oltenia.

Parteneriatul deține capacitatea și consecvența necesare elaborării și aplicării unor strategii de dezvoltare viabile. Astfel, prin implementarea **S**trategiei de **D**ezvoltare **L**ocală se va oferi o oportunitate fezabilă de dezvoltare a celor 20 localități componente și va sprijini procesul înscrierii acestora în arealul zonelor cu potențial din Regiunea Sud-Vest Oltenia, propunându-și să afirme identitatea teritoriului prin mijloacele puse la dispoziția acestuia la nivel local, național și internațional.

Importanța implementării LEADER în dezvoltarea teritoriului acoperit de parteneriat este dată de aplicarea unor măsuri care să permită redresarea economică a teritoriului şi îmbunătăţirea sectoarelor cu întârzieri în dezvoltare.

***Grupul de Acțiune Locală Sudul Gorjului*** intenționează sa dezvolte acțiuni de cooperare prin intermediul sub-masurii **19.3** „*Pregatirea si implementarea activităților de cooperare ale Grupului de Actiune Locala”*, proiecte ce vor contribui la îndeplinirea obiectivelor din cadrul **S**trategiei de **D**ezvoltare **L**ocală.